stanford-oval/wikipedia huggingface dataset:
John Smith

John Smith on seuraavien henkilöiden nimi:
John Smith (1580–1631), englantilainen amiraali, tutkimusmatkailija ja kirjailija, Virginian siirtokunnan johtaja 1608–1609
John Smith (1618–1652), brittiläinen filosofi
John Smith (1798–1888), brittiläinen kasvitieteilijä
John Smith (1938–1994), brittiläinen poliitikko
John Smith (s. 1973), yhdysvaltalainen koripalloilija
John Smith (s. 1966), yhdysvaltalainen painija
John Smith (s. 1980), eteläafrikkalainen soudun olympiavoittaja
John Maynard Smith (1920–2004), brittiläinen geneetikko
John Mortimer Fourette Smith (1935–2019), yhdysvaltalainen katolinen piispa
John Raphael Smith (1752–1812), brittiläinen taidemaalari ja taidegraafikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Smith”, voi hakea sivunnimihaulla, laajalla sivunnimihaulla tai tekstihaulla.
Flipper (vuoden 1995 televisiosarja)

| Flipper |
| --- | --- |
Tyyli:  draama
Kestoaika:  43–44 minuuttia
Luoja(t):   Michael Nankin  Ernie Wallengren  Reuben Leder 
Pääosissa:   Jessica Alba  Laura Donaldson  Whip Hubley  Anja Coleby  Gus Mercurio  Scott Michaelson 
Alkuperämaa:   Yhdysvallat
Alkuperäiskieli:  englanti
Verkko:   syndikoituna (kaudet 1–2) PAX Network (kaudet 3–4)  MTV3
Esitetty:  2. lokakuuta 1995  – 1. heinäkuuta 2000
Tuotantokausia:  4
Jaksoja:  88
Tuotanto
Vastaava(t) tuottaja(t):   Jeffrey M. Hayes  Ernie Wallengren  Samuel Goldwyn Jr.  Reuben Leder  Greg Coote 
Ohjaaja(t):   Donald Crombie  Brendan Maher  Brian Trenchard-Smith 
Käsikirjoittaja(t):   Ricou Browning  Jack Cowden  William A. Schwartz 
Säveltäjä(t):   John D'Andrea  Cory Lerios  Garry McDonald  Laurie Stone  Tom Harriman 
Tuotantoyhtiö(t):   The Samuel Goldwyn Company  Tribune Entertainment  Universal Television  Village Roadshow Pictures Television 
Edeltäjä:  Flipper (1964–67)
Aiheesta muualla
IMDb 
Flipper (tunnetaan myös nimellä Flipper – The New Adventures) on yhdysvaltalainen televisiosarja, joka perustuu vuonna 1964 alkaneeseen samannimiseen sarjaan. Sarjan keskiössä on kesy Flipper-delfiini. Sarjan ensimmäiset kaksi kautta julkaistiin syndikoituna ja seuraavat kaudet PAX Networkin kanavalla. Suomessa sarjaa on esittänyt MTV3.
Sarjan tapahtumat sijoittuvat kuvitteelliseen Bal Harboriin Floridan Florida Keysin alueella.
Televisiosarja ja vuonna 1996 julkaistu elokuva Flipper eivät liity toisiinsa, vaikka kummatkin perustuvat samaan 1960-luvulla esitettyyn sarjaan.
Näyttelijät

| 0 | 1 | 2 |
| --- | --- | --- |
|  Jessica Alba  | … |  Maya Graham   |
|  Laura Donaldson  | … |  Jackie Parker   |
|  Whip Hubley  | … |  Tom Hampton   |
|  Anja Coleby  | … |  Holly Myers   |
|  Gus Mercurio  | … |  Cap Daulton   |
|  Scott Michaelson  | … |  Dean Gregson   |
|  Elizabeth Morehead  | … |  tri. Jennifer Daulton   |
|  Brian Wimmer  | … |  tri. Keith Ricks   |
|  Colleen Flynn  | … |  tri. Pamela Blondel   |
|  Payton Haas  | … |  Mike Blondel   |
|  Wren T. Brown  | … |  Quinn Garnett   |
|  Elizabeth Lackey  | … |  Alexis   |
|  Skye Patch  | … |  Mark Delaney   |
Tuotanto

Sarjan kuvaukset tehtiin suurimmaksi osaksi Australiassa Gold Coastin kaupungissa.
Tuotanto > Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 22 | 2. lokakuuta 1995 | 13. toukokuuta 1996 |
|  | 2 | 22 | 5. lokakuuta 1996 | 18. toukokuuta 1997 |
|  | 3 | 23 | 5. syyskuuta 1998 | 27. helmikuuta 1999 |
|  | 4 | 22 | 28. elokuuta 1999 | 1. heinäkuuta 2000 |
Aiheesta muualla

Flipper Internet Movie Databasessa (englanniksi)
Flipper TV.comissa (Arkistoitu – Internet Archive) (englanniksi)
Johannes Gandil

| Mitalit | Mitalit | Mitalit |  |
| --- | --- | --- | --- |
|  Tanskan jalkapallomaajoukkue vuoden 1908 olympialaisissa. |  Tanskan jalkapallomaajoukkue vuoden 1908 olympialaisissa. |  Tanskan jalkapallomaajoukkue vuoden 1908 olympialaisissa. |  |
Maa:   Tanska
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1908 | joukkuekilpailu |  |
Johannes Gandil (21. toukokuuta 1873 – 7. maaliskuuta 1956) oli tanskalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa hopeaa voittaneessa Tanskan jalkapallomaajoukkueessa.
Aiheesta muualla

Johannes Gandil Kansainvälinen olympiakomitea. (englanniksi)
Enshin tujioiden ja miaojen autonominen prefektuuri

| Enshin tujioiden ja miaojen autonominen prefektuuri (kiin>  恩施土家族苗族自治州, Ēnshī Tǔjiāzú Miáozú Zìzhìzhōu) |
| --- | --- |
 Enshin prefektuurin sijainti Hubein maakunnassa.
 Koordinaatit: 30°17′27″N, 109°28′47″E 
Valtio:  Kiina
Maakunta:  Hubei
Autonomiseksi prefektuuriksi perustettu:  19.8.1983
Hallinto:  
 – Hallinnon tyyppi:  autonominen prefektuuri
Pinta-ala:  
 – Kokonaispinta-ala:  24 061,25 km²
Väkiluku (2010):  3 290 294
Aikavyöhyke:  UTC+8
Postinumero:  445000
Suuntanumero(t):  0718
Rekisterikilpi:  鄂Q
 
 www.enshi.gov.cn 
Infobox OKVirheellinen NIMI-arvo: 
Enshin tujioiden ja miaojen autonominen prefektuuri (kiin. 恩施土家族苗族自治州, pinyin: Ēnshī Tǔjiāzú Miáozú Zìzhìzhōu) on autonominen prefektuuri Kiinan Hubein maakunnan länsiosassa. Prefektuurin pinta-ala on 24 061,25 neliökilometriä ja väkiluku 3,29 miljoonaa (vuonna 2010). Prefektuurin päähallintopaikka on Enshin kaupunki, jonka keskusta sijaitsee linnuntietä noin 460 kilometriä maakunnan pääkaupunki Wuhanista länteen.
Prefektuuri rajoittuu idässä Yichangin, kaakossa Changden ja Zhangjiajien prefektuuritason kaupunkeihin. Muut Naapunrit ovat etelässä Xiangxin tujioiden ja miaojen autonominen prefektuuri, lounaassa, lännessä ja pohjoisessa Chongqingin itsehallinnollinen kunta, ja luoteessa Shennongjian metsäalue.
Hallinnollinen jako

Piirikuntatasolla autonominen prefektuuri jakautuu kahteen piirikuntatason kaupunkiin ja kuuteen piirikuntaan.
| Enshi prefektuurin hallinnollinen jako piirikuntatasolla |
| --- | --- | --- |
    Enshi(kaupunki) Lichuan(kaupunki) Xianfeng Laifeng Badong Jianshi Hefeng Xuan’en  
| Nimi | Kiinan merkit | Pinyin |
| Enshi (kaupunki) | 恩施市 | Ēnshī Shì |
| Lichuan (kaupunki) | 利川市 | Lìchuān Shì |
| Jianshi | 建始县 | Jiànshǐ Xiàn |
| Badong | 巴东县 | Bādōng Xiàn |
| Xuan’en | 宣恩县 | Xuān'ēn Xiàn |
| Xianfeng | 咸丰县 | Xiánfēng Xiàn |
| Laifeng | 来凤县 | Láifèng Xiàn |
| Hefeng | 鹤峰县 | Hèfēng Xiàn |
Väestö

Vuoden 2014 lopussa Enshin prefektuurin asukasmäärä oli 4 062 900, josta 3 317 700 asui prefektuurissa vakituisesti.
Enshin prefektuuri on ainoa autonominen prefektuuri Hebein maakunnassa. Autonomisessa prefektuurissa asuu 29 etnistä ryhmää. Koko väestöstä 54% on vähemistökansojen edustajia (pääosin tujioita ja miaoja).
Galleria

Satelliittikuva Enshin kanjonista.
Enshin rautatieasema.
Silta Qingjoen yli.
Sidujoen silta Badongin piirikunnassa, maailman korkein silta.
Aiheesta muualla

Kuvia tai muita tiedostoja aiheesta Enshin tujioiden ja miaojen autonominen prefektuuri Wikimedia Commonsissa
TravelChinaGuide.com: Enshi Travel Guide (englanniksi)
John Smith (koripalloilija)

| John Smith> Henkilötiedot |
| --- | --- |
Koko nimi:  John Smith
Syntynyt: 1. maaliskuuta 1973 (ikä 51)
Kansalaisuus:   Yhdysvallat
Koripalloilija
Pelipaikka:  Sentteri
Pituus:  203 cm
Paino:  110 kg
Pelaajaura
Yliopistojoukkueet
:   Virginia Commonwealth
Seurajoukkueet
1998–1999 2000–2001 2001–2002 2002–2003   2005–2006  2007–2008:   Pyrbasket  Äänekosken Huima  BC Jyväskylä  Äänekosken Huima  Harbour Heat  Leicester Riders  Korikobrat  Team Solent  Ura Basket
John Smith (s. 1. maaliskuuta 1973) on yhdysvaltalainen aktiiviuransa lopettanut koripalloilija.
Smith pelasi ammattilaisurallaan Suomessa, Uudessa-Seelannissa ja Yhdistyneessä kuningaskunnassa. Suomessa Smith edusti Pyrbasketia kaudella 1998–1999 tehden 18,0 pistettä ja ottaen 8,2 levypalloa ottelua kohden. Hän pelasi Suomen pääsarjaa myös Äänekosken Huimassa ja BC Jyväskylässä, jossa teki Suomi-uransa parhaat tilastolukemat, 20,6 pistettä ja 8,9 levypalloa ottelua kohden.
First Quantum Minerals

FQM:n tuotantolaitos.
First Quantum Minerals Ltd. (FQM) on kanadalainen kaivos- ja metallialan yritys, jolla on kaivoksia Australiassa, Espanjassa, Mauritaniassa, Sambiassa, Suomessa ja Turkissa. Yhtiö valmistelee lisäksi kaivoshankkeita Afrikassa ja Etelä-Amerikassa. Sen tärkein tuote on kupari.
Suomessa FQM:n tuotantopaikkoja ovat Pyhäsalmen kaivos Pyhäjärvellä ja Kevitsan kaivos Sodankylässä, jonka se ilmoitti maaliskuussa 2016 myyvänsä ruotsalaiselle Bolidenille.. Pyhäsalmen kaivos tuli FQM:lle sen ostettua vuonna 2013 kanadalaisen Inmet Mining Corp -kaivosyhtiön.
Noin sadasta yhtiöstä muodostuvan FQM:n emoyhtiö on listattu Lontoon, Lusakan ja Toronton pörsseihin. Ostettuaan Inmet Miningin se ilmoitti tavoitteekseen päästä vuoteen 2018 mennessä 1,3 miljoonan kuparitonnin vuosituotantoon, jolloin siitä tulisi yksi maailman viidestä suurimmasta kuparintuottajasta.
Johannes Finne Rosenvinge

| Johannes Finne Rosenvinge |
| --- | --- |

Henkilötiedot
Syntynyt: 7. kesäkuuta 1804 Trondheim, Norja
Kuollut: 12. kesäkuuta 1827 (23 vuotta) Kööpenhamina, Tanska
Ammatti:  taidemaalari, piirtäjä
Johannes Finne Rosenvinge (7. kesäkuuta 1804 Trondheim – 12. kesäkuuta 1827 Kööpenhamina) oli norjalainen taidemaalari ja piirtäjä. Hän piirsi lukuisia muotokuvia aikansa tunnetuista ihmisistä.
Sokeritehdas Trondheimissa (1820)
Mathias Stoltenberg
Aiheesta muualla

Kuvia tai muita tiedostoja aiheesta Johannes Finne Rosenvinge Wikimedia Commonsissa
John Smith (painija)

John Smith (s. 9. elokuuta 1966) on yhdysvaltalainen entinen vapaapainija, kaksinkertainen olympiavoittaja ja nelinkertainen maailmanmestari.
Smith aloitti painiuransa vuonna 1971. Vuonna 1983 hän saavutti juniorien MM-hopeaa 60 kilogramman sarjassa. Vuonna 1984 hän voitti 57-kiloisten sarjan omassa ikäluokassaan maailmancupissa, ja sijoittui seuraavana vuonna ikäluokassaan 62-kiloisten sarjassa MM-pronssille.
Vuonna 1986 Smith voitti kultamitalin Hyvän tahdon kisoista. Seuraavana vuonna hän voitti kultamitalin Pan-Amerikan kisoissa kuten myös syksyllä Clermont-Ferrandin MM-kisoissa, missä hän kukisti loppuottelussa neuvostoliittolaisen Hazar Isajevin. Vuonna 1988 Smith voitti kultamitalin Soulin olympiakisoissa, missä hän päihitti loppuottelussa niin ikään neuvostoliittolaisen Stefan Sarkisjanin. Vuonna 1989 Smith sijoittui maailmancupissa sarjassaan toiseksi. Syksyllä hän voitti kultamitalin Maritgnyn MM-kisoissa. Loppuottelussa vastassa oli Kanadan Gary Bohay. Smith voitti maailmanmestaruuden myös seuraavana vuonna Tokion MM-kisoissa, missä hän kukisti finaalissa Bulgarian Rosel Vasilevin. Samana vuonna hän voitti sarjansa myös Hyvän tahdon kisoissa.
Vuonna 1991 Smith voitti Havannassa pidetyistä Pan-Amerikan kisoista kultamitalin. Samaten hän voitti sarjansa maailmancupissa ja syksyllä Varnan MM-kisoissa voitti uransa neljännen maailmanmestaruuden päihitettyään loppuottelussa Italian Giovanni Schillacin. Smith päätti uransa 1992 Barcelonan olympialaisiin ja kultamitaliin, jonka hän saavutti voitettuaan loppuottelussa Iranin Askari Mohammedianin.
Kaikkiaan Smith saavutti kansainvälisellä tasolla sata voittoa ja kärsi vain viisi tappiota. Nykyisin hän toimii Oklahoman osavaltion yliopiston painijoukkueen, jonka riveissä itsekin aikoinaan paini, päävalmentajana. Kansallisella tasolla Smith saavutti aikanaa Yhdysvaltain amatööriurheiluliiton mestaruudet vuosina 1987 ja 1988.
Jalkaväkirykmentti 15 (talvisota)

| Jalkaväkirykmentti 15 |
| --- | --- |
 Divisioonan tehtävänä sodan alkaessa oli puolustaa Mannerheim-linjaa Summan alueella. Linnoitustöiden keskeneräisyys käy hyvin ilmi tästä joulukuun puolivälissä Summankylässä otetusta kuvasta.
Toiminnassa:  7.10.1939 - 3.7.1940
Valtio:   Suomi
Puolustushaarat:  Maavoimat
Aselajit:  Jalkaväki
Komentajat
Tunnettuja komentajia:  everstiluutnantti Lauri Gulin everstiluutnantti Ilmari Karhu
Jalkaväkirykmentti 15 oli Hämeen reserviläisistä koottu rykmentti talvisodassa. Sen I pataljoonan miehet tulivat Ypäjältä, Jokioisista, Tammelasta, II pataljoona Forssasta, Kalvolasta, Hattulasta ja Tammelasta sekä III pataljoona Lopelta, Rengosta ja Janakkalasta.
Rykmentti perustettiin Hämeenlinnassa ja Turengissa 7. – 11. lokakuuta 1939.
Joukot siirtyivät Kannakselle tapahtui junakuljetuksella 12. - 14. lokakuuta 1939. Purkamispaikkana oli Leipäsuon asema Viipurista 30 kilometriä Pietarin suuntaan  lähtevän radan varrella.
Keskittäminen

Rykmentti keskitettiin 15. lokakuuta 1939 Summan alueelle, jossa se oli 15. lokakuuta - 29. marraskuuta 1939 linnoitustöissä. Talvisodan JR 15 kuului 5. divisioonaan, jonka muut rykmentit olivat JR 13 ja JR 14.
Taistelut

Rykmentti taisteli joulukuussa 1939 Summan kylässä ja Lähteen (Munasuon) lohkolla sekä helmikuussa 1940 Summassa Suokannassa talvisodan ratkaisutaisteluissa. II armeijakunnan vetäytyessä väliasemaan JR 15 taisteli Näykkijärvellä ja myöhemmin taka-asemassa Viipurin koillisosassa Tammisuolla.
30.11.1939 - 04.01.1940 - Summan taistelut
13.02.1940 - 16.02.1940 - Taistelu Summan Suokannassa
17.02.1940 - 27.02.1940 - Taistelu Näykkijärvellä
29.02.1940 - 13.03.1940 - Tammisuon taistelu
Rauhan jälkeen JR 15 oli reservissä:
14.03.1940 - 17.03.1940 - Reservissä Kananojalla
18.03.1940 - 15.04.1940 - Reservissä Luumäellä
Komentajat

everstiluutnantti Lauri Gulin 13. joulukuuta 1939 asti
everstiluutnantti Ilmari Karhu 13. joulukuuta 1939 alkaen
Pataljoonat

Ensimmäinen pataljoona (I/JR 15) komentajanaan jääkärikapteeni Auno Kuiri.
Toinen pataljoona (II/JR 15) komentajanaan kapteeni Frans-Julius Jansson.
Kolmas pataljoona (III/JR 15) komentajanaan jääkärikapteeni Yrjö Nahi.
Johannes Gebhard

Johannes Gebhard
Johannes Fredrik Albert Gebhard (24. helmikuuta 1894 Helsinki – 14. maaliskuuta 1976 Helsinki) oli suomalainen taidemaalari. Hän teki debyyttinsä Helsingissä 1915.
Gebhard toimi muun muassa materiaaliopin opettajana Suomen Taideakatemian koulussa 1935–1938 ja Vapaassa Taidekoulussa 1936–1948, Ateneumin taidekokoelman konservaattorina 1935–1950, vt. konservaattorina Statens Museum for Kunstissa Kööpenhaminassa 1959, vt. konservaattorina Edvard Munchin museossa Oslossa 1952, konservaattorina Tukholman yliopistossa ja Helsingin yliopistossa 1968–1971.
Gebhardille myönnettiin Pro Finlandia -mitali 1958. Gebhardin isä oli taidemaalari Albert Gebhard.
Aiheesta muualla

Johannes Gebhard taiteilijamatrikkelissa
Iva Zanicchi

| Iva Zanicchi |
| --- | --- |

Henkilötiedot
Syntynyt: 18. tammikuuta 1940 (ikä 84) Ligonchio, Italia
Ammatti:  laulaja
Muusikko
Aktiivisena:  1963–
Tyylilajit:  popmusiikki ja soul 
Levy-yhtiöt:  Ri-Fi, Scepter Records (käännä suomeksi), Five (käännä suomeksi) ja Dischi Ricordi (käännä suomeksi) 
Aiheesta muualla
Kotisivut
  [ Muokkaa Wikidatassa ] [ ohje ]  
Iva Zanicchi (s. 18. tammikuuta 1940 Ligonchio, Italia) on italialainen laulaja.
Iva Zanicchin ura alkoi vuonna 1962 Castrocaron uusien äänten festivaalissa, jossa hän sijoittui kolmanneksi. Hän voitti San Remon musiikkifestivaalit vuonna 1967 kappaleella Non pensare a me, vuonna 1969 laululla Zingara ja jälleen vuonna 1974 kappaleella Ciao cara, come stai? Vuonna 1969 hän edusti Italiaa Eurovision laulukilpailussa Madridissa kappaleella Due Grosse Lacrime Bianche. Hän sijoittui kolmanneksitoista. Kilpailua seurasi konsertti Pariisin Olympia-teatterissa ja kiertue Yhdysvalloissa, Kanadassa, Etelä-Amerikassa ja Neuvostoliitossa. Zanicchi esiintyi myöhemmin myös Australiassa ja Japanissa.
Toukokuussa 2008 hän nousi Euroopan parlamenttiin varasijalta Forza Italia -puolueen edustajana.
Diskografia > Albumit

1965 Iva Zanicchi
1967 Fra noi
1968 Unchained Melody
1970 Iva senza tempo
1970 Caro Theodorakis... Iva
1971 Caro Aznavour
1971 Shalom
1972 Fantasia
1972 Dall'amore in poi
1973 Le giornate dell'amore
1973 Dolce notte santa notte (joulualbumi)
1974 Io ti propongo
1974 ¿Chao Iva còmo estas? (ensimmäinen espanjankielinen albumi)
1975 Io sarò la tua idea
1976 Confessioni
1976 The Golden Orpheus '76 (live in Bulgaria)
1976 Cara Napoli
1978 Con la voglia di te
1978 Playboy
1980 D'Iva
1980 D'Iva (in spagnolo) (toinen espanjankielinen albumi)
1981 Iva Zanicchi
1981 Nostalgias (kolmas espanjankielinen albumi)
1982 Yo, por amarte (neljäsespanjankielinen albumi)
1984 Quando arriverà
1984 Iva 85
1987 Care colleghe
1988 Nefertari
1991 Come mi vorrei
2003 Fossi un tango
2009 Colori d'amore
2013 In cerca di te
Diskografia > Singlet (Italia)

1963 Zero in amore / Come un tramonto
1963 Tu dirai/Sei ore
1964 Come ti vorrei/La nostra spiaggia
1964 Credi/Resta sola come sei
1964 Come ti vorrei / Chi potrà amarti
1965 I tuoi anni più belli / Un altro giorno verrà
1965 Accarezzami amore / Mi cercherai
1965 Caro mio / Non tornar mai
1966 La notte dell'addio / Caldo è l'amore
1966 Fra noi / Gold Snake
1966 Ma pecché / Tu saje a verità
1966 Monete d’oro / Ci amiamo troppo
1967 Non pensare a me / Vita
1967 Quel momento / Dove è lui
1967 Le montagne (ci amiamo troppo) / Vivere non vivere
1967 Dolcemente / Come stai bene e tu?
1968 Per vivere / Non accetterò
1968 Amore amor / Sleeping
1968 La felicità / Anche così
1968 La felicità / Ci vuole così poco
1968 Senza catene / Diverso dagli altri
1969 Zingara / Io sogno
1969 Due grosse lacrime bianche / Tienimi con te
1969 Un bacio sulla fronte / Accanto a te
1969 Che vuoi che sia / Perché mai
1969 Vivrò / Estasi d'amore
1970 L'arca di Noé / Aria di settembre
1970 Un uomo senza tempo / Un attimo
1970 Un fiume amaro / Il sogno é fumo
1970 Un fiume amaro / Tienimi con te
1970 Una storia di mezzanotte / Il bimbo e la gazzella
1971 La riva bianca,la riva nera / Tu non sei più innamorato di me
1971 Coraggio e paura / Sciogli i cavalli al vento
1972 Ma che amore / Il mio bambino
1972 Nonostante lei / Non scordarti di me
1972 Alla mia gente / Dall'amore in poi
1972 La mia sera / Il sole splende ancora
1972 Mi ha stregato il viso tuo / A te
1973 I mulini della mente / Basterà
1973 Le giornate dell'amore / Chi mi manca é lui
1973 Fred Bongusto:White Crhistmas/ Natale dura un giorno
1974 L'indifferenza / Sarà domani
1974 Ciao cara come stai? / Vendetta
1974 Testarda io / Sei tornato a casa tua
1975 Testarda io / E la notte é qui
1975 Io sarò la tua idea / Jesus
1976 Mamma tutto / Dormi, amore dormi
1976 I discorsi tuoi / Confessioni
1977 Arrivederci padre / Che uomo sei
1977 Munasterio 'e Santa Chiara / 'O destino
1977 Mal d'amore / Selvaggio
1978 Con la voglia di te / Sei contento
1979 Per te / Pronto 113
1979 La valigia / Ditemi
1979 A parte il fatto / Capirai
1981 Ardente / E tu mai
1983 Aria di luna / Amico
1984 Chi (mi darà) / Comandante
1984 Quando arriverà / Sera di vento
1985 Da domani senza te / Aria di luna
1987 Volo / Uomini e no
2001 Ho bisogno di te
2009 Ti voglio senza amore
Aiheesta muualla

Kuvia tai muita tiedostoja aiheesta Iva Zanicchi Wikimedia Commonsissa
Virallinen sivusto
Iva Zanicchi Euroopan parlamentin jäsenet. Euroopan parlamentti.
Jalkaväkirykmentti 15 (jatkosota)

| Jalkaväkirykmentti 15 |
| --- | --- |
Toiminnassa:  1941 - 1944
Valtio:   Suomi
Puolustushaarat:  Maavoimat
Aselajit:  Jalkaväki
Jalkaväkirykmentti 15 (JR 15) oli Suomen maavoimien 15. divisioonan joukkoyksikkö jatkosodassa. Se oli täysin reserviläisrykmentti, jonka perusti Porin suojeluskuntapiiri.
Perustaminen

Esikunta perustettiin Porissa.
I pataljoona (I/JR 15) perustettiin Porissa lukuun ottamatta kranaatinheitinjoukkuetta, joka perustettiin Noormarkussa.
II pataljoona (II/JR 15) perustettiin Harjavallassa lukuun ottamatta kranaatinheitinjoukkuetta, joka perustettiin Noormarkussa.
III pataljoona (III/JR 15) perustettiin Noormarkussa.
13. komppania eli kranaatinheitinkomppania (13./JR 15) Perustettiin Noormarkussa.
14. komppania eli tykkikomppania (14./JR 15) perustettiin Noormarkussa.
Kolonna (Kol./JR 15) perustettiin Harjavallassa.
Jalkaväkirykmentti 15 sai lähes määrävahvuuksien mukaisen varustuksen.
Keskittäminen

Rykmentti siirrettiin kuudella junalla Särkisalmen asemalle 24. kesäkuuta klo 13.37 - 25. kesäkuuta klo 18.00, mistä marssittiin Salpa-linjalle. Rykmentin majoitusalue oli Simpeleenjärven länsirannalla Peruspohjan ja Pitkäjärven välisellä alueella.
15. divisioonan esikunnan käsky tiedustelun aloittamisesta saapui rykmentille 1. heinäkuuta ja seuraavana päivänä käsky valmistautua marssille. Marssille lähtö kuitenkin viivästyi ja 6. heinäkuuta suoritettiin seuraava tiedustelutehtävä.
Kotiuttaminen

S/S Orion saapui 13. marraskuuta Vaasan satamaan, mutta pääsi laituriin vasta seuraavana päivänä. Vaasasta jatkettiin matkaa junilla kohti Poria, minne jälkipää saapui 15. marraskuuta.
Pataljoonat sekä erillisyksiköt olivat irtautuneet jo Kemissä rykmentistä ja suorittaneet kotiuttamistoimet itsenäisesti. Porissa oli kotiutettu I pataljoona, II pataljoona Harjavallassa ja III pataljoona sekä erillisyksiköt Noormarkussa.
Viimeiset rykmentin esikunnan jäsenet kotiutettiin 20. marraskuuta.
Komentajat

Rykmentinkomentajina olivat:
eversti Eino Virkki 21. kesäkuuta 1941 - 8. syyskuuta 1942
jääkärieverstiluutnantti (everstiksi 1944) Aaro Heikki Rautiainen 8. syyskuuta 1942 - 14. kesäkuuta 1944
eversti Mauno von Schrowe 14. kesäkuuta - 5. syyskuuta 1944
everstiluutnantti Yrjö Vasama 5. - 26. syyskuuta 1944
majuri Erik Oljemark 26. syyskuuta - 4. lokakuuta 1944
eversti Mauno von Schrowe 4. lokakuuta - 20. marraskuuta 1944
Francisco Antonio Ceballos Escobar

Francisco Antonio Ceballos Escobar (s. 4. maaliskuuta 1958 Génova) on kolumbialainen roomalaiskatolinen piispa. Hänestä tuli redemptoristien jäsen 5. elokuuta 1984, ja hän sai pappisvihkimyksensä 29. kesäkuuta 1985. Hänet nimitettiin Puerto Carreñon apostoliseksi vikaariksi ja Zarnan titulaaripiispaksi 10. kesäkuuta 2010. Piispaksi vihkiminen seurasi 30. heinäkuuta. Pääkonsekraattorina toimi Aldo Cavalli, jota avustivat Fabio de Jesús Morales Grisales ja Alvaro Efrén Rincón Rojas. Ceballos Escobar asetettiin virkaansa 22. elokuuta.
Fractal Universe

| Fractal Universe> Tiedot |
| --- | --- |
Toiminnassa:  2014–
Tyylilaji:  progressiivinen metalli
Kotipaikka:  Nancy, Ranska
Laulukieli:  englanti
Jäsenet:  Vince Wilquin, kitara, laulu, saksofoni   Hugo Florimond, kitara   Valentin Pelletier, bassokitara   Clément Denys, rummut  
Levy-yhtiö:  Kolony Records, (2017–2018)   Metal Blade Records, (2018–)  
Aiheesta muualla
Kotisivut
Infobox OKNimi-testi OK: 
Fractal Universe on vuonna 2014 perustettu ranskalainen progressiivista metallia soittava yhtye Nancysta. Kolme vuotta perustamisensa jälkeen, tammikuussa 2017, yhtye solmi levytyssopimuksen Kolony Records -levy-yhtiön kanssa. Yhtyeen debyyttialbumi, Engram of Decline julkaistiin huhtikuussa samana vuonna. Kyseessä oli konseptialbumi jonka sanoitukset ammensivat inspiraatiota Friedrich Nietzschen teoksesta Näin puhui Zarathustra. Levyllä vieraili Shining-yhtyeestä tuttu saxofonisti Jørgen Munkeby sekä The Faceless -yhtyeen kitaristi Michael Keene.
Vuonna 2018 yhtye ilmoitti solmineensa maailmanlaajuisen levytyssopimuksen Metal Blade Recordsin kanssa. Toinen albumi nauhoitettiin touko-kesäkuun välisenä aikana 2018. Albumi kantoi nimeä Rhizomes of Insanity ja julkaistiin keväällä 2019. Levyn julkaisun jälkeen yhtye lähti kiertueelle Obscuran kanssa.
Vuonna 2021 julkaistiin yhtyeen kolmas albumi, The Impassable Horizon. Tämäkin levy julkaistiin Metal Blade Recordsin toimesta. Esikoisalbumin lailla, tämäkin oli konseptialbumi - tällä kertaa sanoituksissa pohditaan kuolemaa ja ihmiskunnan suhdetta siihen.
Jäsenet

Vince Wilquin - kitara, laulu, saksofoni
Hugo Florimond - kitara
Valentin Pelletier - bassokitara
Clément Denys - rummut